I 1755 ble han konstituert som lensmann i tinglagene Lårdal, Vinje og Fyresdal, et svært stort distrikt, av sorenskriver Hans Paus – fetterens sønn og etterfølger; i et brev til amtmann Løvenhielm skrev Hans Paus at det var uråd å finne gode nok kandidater, og at den beste løsningen var å la sakfører Paul Paul være lensmann for alle bygdene inntil videre. Riktignok begynte Paul Paus å bli så gammel at jobben ville være krevende, men noen år kunne han vel holde koken, trodde sorenskriveren.